રાજસ્થાનના રાજસમંદના મોદીકાદાંતા ગામનો કાલવેલીયા પરિવાર છેલ્લા ઘણા સમયથી બાયડ રીલાયન્સ પેટ્રોલ પંપ નજીક ખુલ્લી જગ્યામાં વસવાટ કરી રહ્યો છે. તા. ર૭ના રોજ રાજસ્થાની પરિવારની મહિલા અણસીદેવી બાયડના જોગણીયા દાલબાટી નજીક હાઈવે રોડ ઉપરથી પસાર થઈ રહી હતી જે સમયે અજાણી ઈકો કારના ચાલકે ટક્કર મારી ફંગોળી નાખતાં ગંભીર હાલતમાં સારવાર માટે હોસ્પિટલમાં ખસેડવામાં આવી હતી જ્યાં માથાના ભાગે થયેલ ઈજાના કારણે મહિલાનું મોત નિપજ્યું હતું.